
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1683 

18 Δεκεμβρίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αύξηση ανωτάτων ορίων του αριθμού ημερών εκτός 
έδρας για υπάλληλο του κλάδου ΔΕ Διοικητικού - 

Λογιστικού. 1 

Τροποποίηση συστατικής πράξης της Αμιγούς Δημο¬ 
τικής Επιχείρησης με την επωνυμία «Δημοτική Ανα¬ 
πτυξιακή Επιχείρηση Δήμου Αιγείρας - Αίγειρος» . 2 

Συγκρότηση Διοικητικής Επιτροπής Στρατιωτικών Επι¬ 
τάξεων στο Ν. Λάρισας. 3 

Τροποποίηση Ο.Ε.Υ. Δήμου Βόλου Ν. Μαγνησίας. 4 

Σύσταση Αμιγούς Επιχείρησης στο Δήμο Κοιλάδος Ν. 
Λάρισας με την επωνυμία «ΔΗΜΟΤΙΚΗ ΕΠΙΧΕΙ¬ 
ΡΗΣΗ ΑΓΡΟΤΙΚΗΣ ΑΝΑΠΤΥΞΗΣ ΔΗΜΟΥ ΚΟΙΛΑ- 

ΔΟΣ (Δ.Ε.ΑΓ.Α.Κ.). 5 

Συγχώνευση των Α', Β', Γ', Δ', Δημοτικών Παιδικών 
Σταθμών Πολίχνης σε ενιαίο νομικό πρόσωπο με 
την επωνυμία «Δημοτικοί Παιδικοί Σταθμοί» στο δή¬ 
μο Πολίχνης του Νομού Θεσσαλονίκης. 6 

Σύσταση δημοτικού νομικού προσώπου με την επωνυ¬ 
μία «ΔΗΜΟΤΙΚΟ ΑΘΛΗΤΙΚΟ ΚΕΝΤΡΟ ΠΟΛΙΧΝΗΣ» 

στο δήμο Πολίχνης του Νομού Θεσσαλονίκης. 7 

Επικύρωση της 21/2001 απόφασης τροποποίησης του 
Ο.Ε.Υ. της Δημοτικής Βιβλιοθήκης Άμφισσας Ν. 

Φωκίδας. 8 

Σύσταση-συγκρότηση πρωτοβάθμιου Υπηρεσιακού 
Συμβουλίου της Ν.Α. Ημαθίας. 9 


ΑΠΟΦΑΣΕΙ Σ 

Αριθ. 10636 (1) 

Αύξηση ανωτάτων ορίωντου αριθμού ημερών εκτός έδρας 
για υπάλληλο του κλάδου ΔΕ Διοικητικού - Λογιστικού. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του Ν.2503/97 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 


2. Τις διατάξεις του Ν. 2685/99 «κάλυψη δαπανών μετα¬ 
κινούμενων υπαλλήλων εντός και εκτός επικράτειας κ.α.». 

3. Τις διατάξεις του Ν. 2738/99 «Συλλογικές Διαπραγ¬ 
ματεύσεις στη Δημόσια Διοίκηση, μονιμοποιήσεις συμβα- 
σιούχων αορίστου χρόνου και άλλες διατάξεις». 

4. Την αριθμ. Πρωτ. 1838/ 28.3.2000 απόφαση του Γενι¬ 
κού Γραμματέα της Περιφέρειας Δυτικής Ελλάδας 
(Φ.Ε.Κ. Αρ. Φύλλου 558/ 12 Απριλίου 2000) που αφορού¬ 
σε στον καθορισμό ανωτάτου ορίου των επιτρεπομένων 
κατ’ έτος ημερών μετακίνησης των υπαλλήλων που υπη¬ 
ρετούν στη Νομαρχιακή Αυτοδιοίκηση Ηλείας. 

5. Την ανάγκη μετακίνησης εκτός έδρας του υπαλλήλου 
της Νομαρχιακής Αυτοδιοίκησης Ηλείας, για την εφαρ¬ 
μογή των προγραμμάτων του Υπουργείου Γεωργίας, που 
αφορούν στον αγροτικό τομέα (ολοκληρωμένο σύστημα 
καλλιεργειών ΟΣΔΕ, Εποικιστικό Πρόγραμμα, Πρόγραμ¬ 
μα Γεωργικών Στατιστικών, κ.λπ.). 

6. Το γεγονός ότι το ύψος της προκαλούμενης από την 
απόφαση αυτή δαπάνης δεν μπορεί να προβλεφθεί, απο¬ 
φασίζουμε: 

Αυξάνουμε τα ανώτατα όρια του αριθμού ημερών εκτός 
έδρας, πέραν αυτών που εγκρίθηκαν με την παραπάνω 
απόφαση για έναν υπάλληλο του κλάδου ΔΕ Διοικητικού- 
Λογιστικού που υπηρετεί στο Τμήμα Τοπογραφήσεων και 
Απαλλοτριώσεων της Διεύθυνσης Τεχνικών Υπηρεσιών 
της Νομαρχιακής Αυτοδιοίκησης Ηλείας και ασχολείται 
με προγράμματα του Υπουργείου Γεωργίας που αφο¬ 
ρούν στον αγροτικό τομέα,για το έτος 2001, κατά 60 ημέ¬ 
ρες δηλαδή 60+60 = 120 ημέρες. 

Από την έκδοση της απόφασης αυτής προκαλείται δα¬ 
πάνη, η οποία θα βαρύνει τις πιστώσεις του προϋπολογι¬ 
σμού της Νομαρχιακής Αυτοδιοίκησης Ηλείας και δεν 
μπορεί να υπολογιστεί ακριβώς. 

Η παρούσα να δημοσιευθεί στην Εφημερίδατης Κυβερ- 
νήσεως. 

Πάτρα, 4 Δεκεμβρίου 2001 
Ο Γ ενικός Γ ραμματέας Περιφέρειας 
ΝΙΚΟΣ ΜΠΕΛΙΒΑΝΗΣ 

-♦- 

Αριθ. 16640 (2) 

Τροποποίηση συστατικής πράξης της Αμιγούς Δημοτι¬ 
κής Επιχείρησης με την επωνυμία «Δημοτική Αναπτυ¬ 
ξιακή Επιχείρηση Δήμου Αιγείρας - Αίγειρος». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη : 

1. Τις διατάξεις των άρθρων 277 - 284 του ΠΔ 410/95 Δη- 

μοτικός και Κοινοτικός Κώδικας, σε συνδυασμό με τις 
όμοιες του άρθρου 11 παρ. 23 του Ν. 2503 /97. 

2. Την υπ’ αριθμ. 140/99 απόφαση του Δημοτικού Συμ¬ 
βουλίου Αιγείρας και την υπ’ αριθμ. 13760/7-9-99 απόφα¬ 
ση μας περί σύστασης αμιγούς Δημοτικής Επιχείρησης 
στο Δήμο Αιγείρας του Νομού μας, με την επωνυμία «Αμι¬ 
γής Δημοτική Αναπτυξιακή Επιχείρηση Δήμου Αιγείρας- 
Αίγειρος» (ΦΕΚ 1767/Β/20.9.99). 

3. Την υπ’ αριθμ. 154/01 νεώτερη απόφαση του Δημο¬ 
τικού Συμβουλίου Αιγείρας «περί τροποποίησης του κα¬ 
ταστατικού της προαναφερομένης Αμιγούς Δημοτικής 
Αναπτυξιακές Επιχείρησης» (ΦΕΚ 1767 /Β/20.9.99). 

4. Την αριθμ. 241/98 ( ΦΕΚ 939/Β/98) εξουσιοδοτική 
απόφαση του Γενικού Γραμματέα Περιφέρειας Δυτικής 
Ελλάδος, αποφασίζουμε: 

Α. Τροποποιούμε την υπ’ αριθμ. 13760/7.9.99 απόφασή 
μας περί σύστασης Αμιγούς Δημοτικής Αναπτυξιακής 
Επιχείρησης Δήμου Αιγείρας - Αίγειρος του Νομού 
Αχαιός με τη συμπλήρωση στοτέλοςτου άρθρου 1, (ΣΚΟ¬ 
ΠΟΣ), των παρακάτω παραγράφων: 

• Η Λειτουργία θεάτρου, κινηματογράφου και η διορ¬ 
γάνωση διαφόρων μουσικών δραστηριοτήτων καθώς και 
η λειτουργία Φιλαρμονικής στο δήμο. 

• Ο Συντονισμός και η στήριξη αθλητικών δραστηριο¬ 
τήτων σε συνεργασία με τους τοπικούς φορείς. 

• Η εκπόνηση μελετών για την προστασία περιοχών ιδι¬ 
αιτέρου φυσικού κάλλους προστασίας των ποταμών 
«κριού» και «Θολοποτάμου» καθώς και του δάσους περι¬ 
θωρίου. 

• Η οργάνωση, λειτουργία και διαχείριση τουριστικών 
δραστηριοτήτων και υπηρεσιώντου Δήμου Αίγειρος, (Δη¬ 
μοτικά αναψυκτήρια, κυλικεία, τουριστικά περίπτερα), 
καθώς και η δημιουργία και διαχείριση νέων δραστηριο¬ 
τήτων ιδιαίτερα στον τουριστικό τομέα για την παροχή 
υψηλού επιπέδου υπηρεσιών στους επισκέπτες, την αξιο¬ 
ποίηση και προβολή των πόρωντης περιοχής και την από¬ 
κτηση εσόδων για τη χρηματοδότηση έργων κοινωνικής 
και πολιτιστικής υποδομής. 

• Η ανάληψη και υλοποίηση κοινοτικών και εθνικών 
προγραμμάτων επιμορφωτικού, πολιτιστικού, αναπτυ¬ 
ξιακού και ερευνητικού χαρακτήρα. 

• Η επ’ αμοιβή ανάληψη εκπόνησης οικονομοτεχνικών 
μελετών και τοπικών αναπτυξιακών προγραμμάτων για 
Δημοτικά - κοινοτικά και δημόσια έργα. 

• Η έκδοση βιβλίων θρησκευτικής και τοπικής ιστορίας, 
η ανάπτυξη τοπικής δημοσιότητας και ενημερωτικών 
μέσων - ραδιοφωνικός σταθμός καθώς και η έκδοση δια¬ 
φόρων σχετικών εντύπων. 

• Η παροχή κοινωνικών υπηρεσιών (κοινωνική φροντί¬ 
δα - πρόνοια -προληπτική ιατρική) στο Δήμο Αίγειρος. 

Η ανάπτυξη και προσφορά κοινωνικών υπηρεσιών 
στους πολίτες και η δημιουργία νέων θέσεων εργασίας 
καθώς και η παροχή βοήθειας στην απασχόληση. 

• Η πραγματοποίηση εσόδων, για την παραπέρα διεύ¬ 
ρυνση της κοινωνικής και πολιτιστικής αποστολής της, 
αλλά και η οικονομική εκμετάλλευση των έργων και των 
υπηρεσιών της. 

Από τη δημοσίευση της παρούσας στο ΦΕΚ (τεύχος 
Ν.Π.Δ.Δ.) προκαλείται δαπάνη μόνο σε βάρος του 
ισχύοντος προϋπολογισμού του Δήμου Αίγειρος, το 
/ύψος της οποίας δεν δύναται να υπολογιστεί ακριβώς. 


Η παρούσα να δημοσιευθεί στην Εφημερίδα της Κυ- 
βερνήσεως. 

Πάτρα, 20 Νοεμβρίου 2001 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΠΑΝΑΓΙΩΤΗΣ ΣΚΟΥΡΑΣ 

-Φ- 

Αριθ. 22234 (3) 

Συγκρότηση Διοικητικής Επιτροπής Στρατιωτικών Επιτά¬ 
ξεων στο Ν. Λάρισας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις: 

α).Του Π.Δ. 115/84 «Περί ορισμού μελών των Διοικητι¬ 
κών Δικαστηρίων, περί ορισμού στρατιωτικών επιτάξε¬ 
ων», 

β) Το Ν. 4442/29 «Περί Στρατιωτικών και Ναυτικών Ει¬ 
σφορών και Ναυλώσεων» όπως τροποποιήθηκαν μεταγε¬ 
νέστερα, 

γ). Του άρθρου 9 παρ. 1 του Ν. 1649/86, 

δ). Του άρθρου 6του Ν. 2503/97 

2. Την αριθμ. 8-1/80 πάγια διαταγή του ΓΕΣ. 

3. Τα αριθμ. Φ851/8/59956/Σ6207/27.9.2001 και 1966/ 
23.10.2001 έγγραφα της ΜΕΡΥΠ και του Πρωτοδικείου 
Λάρισας αντίστοιχα, αποφασίζουμε: 

Ορίζουμε μέλη της Διοικητικής Επιτροπής Στρατιω¬ 
τικών Επιτάξεων με έδρα τη Λάρισα τους εξής: 

1. Πατούνη Φωτεινή και Χολέβα Δήμητρα ως τακτικά 
μέλη με αναπληρώτριές τους, τις Πανουτσακοπούλου 
Σοφία και Αδαμοπούλου Σωτηρία Πρωτόδικες Ν. Λάρι¬ 
σας. 

2. Ποντικά Σωτήριο Τ/χη (ΥΠ) της 384 ΠΑΥΠ και Μυγδα- 
νάλευρο Κων/νο Λ/γο (Τ/Χ) του 314 ως τακτικά μέλη με 
αναπληρωτές τους, τους Τσελή Σεραφείμ Τ/χη (ΥΠ) της 
882 ΑΤΧ και Πουλούλη Δημήτριο Λ/γο (ΑΠΤ-ΕΥ) της 361. 

3. Γκούθα Γεώργιο Προϊστάμενο της Α’Δ. Ο. Υ. Λάρισας 
αναπληρούμενο από τον νόμιμο αναπληρωτή του. 

Γ ραμματέα της επιτροπής ορίζουμε την Λιμνίδου Ελι¬ 
σάβετ υπάλληλο της Διεύθυνσης Αυτοδιοίκησης και Απο¬ 
κέντρωσης Ν. Λάρισας με αναπληρωτή της τον Τσινούλη 
Γρηγόριο ομοίως υπάλληλο της Διεύθυνσης Αυτοδιοίκη¬ 
σης και Αποκέντρωσης Ν. Λάρισας. 

Η παρούσα ισχύει για ένα (1) χρόνο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 6 Νοεμβρίου 2001 

Ο Γ ενικός Γ ραμματέας Περιφέρειας 
ΙΩΑΝΝΗΣ ΚΑΡΑΤΖΙΩΤΗΣ 

-Φ- 

Αριθ. 184547 (4) 

Τροποποίηση Ο.Ε.Υ. Δήμου Βόλου Ν. Μαγνησίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις: 

α) του άρθρου 12 του Ν.1188/81 όπως αντικαταστά- 
θηκε με το άρθρο 8 παρ.5 Ν.2307/95, 

β) του άρθρου 34 κ.επ. Ν.2190/94, 

γ) του Π.Δ. 37α/1987 όπως συμπληρώθηκε με τα Π.Δ. 
22/22.1.90 και 50/5.3.01. 

2. Τον φάκελο του Ο.Ε.Υ. Δήμου Βόλου από τον οποίο 
προκύπτει ότι ο Οργανισμός Εσωτερικής Υπηρεσίας τρο¬ 
ποποιήθηκε και κωδικοποιήθηκε κυρίως με την 125/93 και 
συμπληρωματικά με τις 354/95 και 225/00 αποφάσεις του 
Δημοτικού Συμβουλίου Βόλου που δημοσιεύθηκαν στα 
Φ.Ε.Κ. 757/93, 1057/95 και 1280/00 τ. Β' αντίστοιχα. Ακό¬ 
μη με την αριθ.330/2001 απόφαση του Δημοτικού Συμ¬ 
βουλίου έγινε πρόσφατα η τελευταία τροποποίηση του 
Ο.Ε.Υ. 

3. Την 437/2001 απόφαση του Δημοτικού Συμβουλίου 
Βόλου με την οποία τροποποιείται ο Ο.Ε.Υ. του Δήμου. 

4. Την 7/2001 σύμφωνη γνώμη του Υπηρεσιακού Συμ¬ 
βουλίου Ο.Τ.Α. Ν.Μαγνησίας. 

5. Την αρ. 161238/2001 (ΦΕΚ 597/Β/2001) απόφαση 
Γ.Γ.Π.Θ. για την ανάθεση αρμοδιοτήτων, αποφασίζουμε: 

Εγκρίνουμε την 437/2001 απόφαση του Δημοτικού Συμ¬ 
βουλίου με την οποία τροποποιείται ο Οργανισμός Εσω¬ 
τερικής Υπηρεσίας του Δήμου Βόλου, ως εξής: 

1. Στηνπερ. 3τηςπαρ. VIII του άρθρου 2του Ο.Ε.Υ. του 
Δήμου Βόλου προστίθεται εδάφιο δ ως εξής: 

«δ) Γ ραφείο Λαϊκών Αγορών» 

2. Η περ. 1 της παρ. IX του άρθρου 2 του Ο.Ε.Υ. του 
Δήμου Βόλου καταργείται. 

3. Στην παρ. IX του άρθρου 2 του Ο.Ε.Υ. του Δήμου 
Βόλου προστίθεται περ. 6 ως εξής: 

«6. Τ μήμα Τεχνικής Διαχείρισης α) Γ ραφείο Διοικητικής 
Παρακολούθησης των Έργων β) Γ ραφείο Γ ραμματείας» 
και οι ήδη προβλεπόμενες περιπτώσεις 2-6 αριθμούνται 
από 1-5. 

4. Στο άρθρο 3 του Ο.Ε.Υ., στο μέρος στο οποίο καθο¬ 
ρίζονται οι κλάδοι από τους οποίους θα προέρχονται οι 
προϊστάμενοι των τμημάτων της Δ/νσης Τεχνικών Υπηρε¬ 
σιών, καταργείται το εδάφιο που καθορίζει τους κλάδους 
του προϊσταμένου του Τμήματος Κτιρίων - Πλατειών και 
προστίθενται τα ακόλουθα εδάφια: 

«Τμήμα Μελετών Κτιρίων - Πλατειών: ΠΕ3, ΠΕ4, ΠΕ5, 
ΠΕ6 

Τμήμα Κατασκευών Κτιρίων - Πλατειών : ΠΕ3, ΠΕ4, 
ΠΕ5, ΠΕ6 

Τμήμα Τεχνικής Διαχείρισης:ΠΕ3, ΠΕ4, ΠΕ5, ΠΕ6» 

5. Στο άρθρο 3του Ο.Ε.Υ., όπωςτροποποιήθηκε και συ¬ 
μπληρώθηκε , το μέρος στο οποίο καθορίζονται οι κλάδοι 
από τους οποίους θα προέρχεται ο προϊστάμενος της 
ΔΙΕΥΘΥΝΣΗΣ ΠΡΟΓΡΑΜΜΑΤΙΣΜΟΥ, αντικαθίσταται ως 

εξής: 

Προϊστάμενος Δ/νσης : κλάδοι ΠΕΙ, ΠΕ3, ΠΕ4, ΠΕ6, 
ΠΕ11. 

6. Στηνπερ. 3τηςπαρ. VIII του άρθρου 4του Ο.Ε.Υ. προ¬ 
στίθενται εδάφια δ και ε ως εξής: 

«δ) Γ ραφείο Λαϊκών Αγορών. 

Εισηγείται προτάσεις και μέτρα για την εύρυθμη λει¬ 
τουργία των Λαϊκών Αγορών. 

Διαθέτει τις θέσεις των Λαϊκών Αγορών στους δικαι¬ 
ούχους να συμμετέχουν σ’ αυτές, μετά από έλεγχο των 
νόμιμων δικαιολογητικών τους. 

Εισπράττει τα δικαιώματα χρήσεως Λαϊκών Αγορών 
σύμφωνα με τις σχετικές αποφάσεις του Δημοτικού Συμ¬ 
βουλίου. 

Ελέγχει την τήρηση του κανονισμού των Λαϊκών Αγο¬ 
ρών. 


Διαπιστώνει τις τυχόν παραβάσεις και συντάσσει τις 
σχετικές εκθέσεις παραβάσεως. 

Εισπράττει τα πρόστιμα που επιβάλλονται για τις διά¬ 
φορες παραβάσεις. 

ε) θέσεις Ταμία και Διαχειριστών Εισπράξεων. 

θέση Δημοτικού Ταμία μία (1) 

θέσεις Διαχειριστών Εισπράξεων - Πληρωμών επτά (7). 

Η τοποθέτηση του ταμία και των διαχειριστών εισπρά¬ 
ξεων - πληρωμών στις πιο πάνω θέσεις θα γίνεται από το 
προσωπικό της παρ. 3 του αρθρ. 3 του Ο.Ε.Υ., με από¬ 
φαση του Δημάρχου.» 

7. Η περ. 1 της παρ. IX του άρθρου 4 του Ο.Ε.Υ. του 
Δήμου Βόλου που τιτλοφορείται «Γραφείο Γραμματεί¬ 
ας» καταργείται. 

8. Στην περ. IX του άρθρου 4 του Ο.Ε.Υ. του Δήμου 
Βόλου προστίθεται περ. 7 ως εξής: 

« 7. Τμήμα Τεχνικής Διαχείρισης 

Ο προϊστάμενος του τμήματος διευθύνει τη λειτουργία 
των Γ ραφείων που υπάγονται στο τμήμα αυτό. 

Επιμελείται των διαδικασιών της εκτέλεσης των έργων 
από τη φάση της μελέτης μέχρι και της παράδοσης των 
έργων. 

Μεριμνά για τη σύνταξη των προγραμμάτων των έργων 
καιτων προμηθειών της Τεχνικής Υπηρεσίας καθώς και τη 
σύνταξη των τευχών Δημοπράτησης. 

Παρακολουθεί με τη σύνταξη κατάλληλων διαγραμ¬ 
μάτων την πορεία των έργων. 

Ασχολείται με όλες τις διαδικασίες που προβλέπονται 
από τις κοινοτικές οδηγίες για την έγκαιρη εκτέλεση των 
έργων και την απορρόφηση των πιστώσεων. 

Επιμελείται της εύρυθμης λειτουργίας του γραφείου 
της γραμματείας και της τήρησης γενικά των αρχείων και 
σχεδίων της υπηρεσίας. 

α) Γ ραφείο Διοικητικής Παρακολούθησης των Έργων 

Διεξέρχεται τις διαδικασίες από την έγκριση της με¬ 
λέτης του έργου ή προμήθειας μέχρι και του καθορισμού 
επιβλέποντος (διακήρυξη - δημοσίευση περίληψης δια¬ 
κήρυξης - δημοπρασία - αποστολή για έγκριση πρακτικών 
δημοπρασίας - ορισμός επιτροπής διενέργειας δημοπρα¬ 
σίας και επιτροπής εισήγησης ανάθεσης - υπογραφή 
σύμβασης -ορισμός επιβλέποντος). 

Διεκπεραιώνει κάθε σχετική με τις δημοπρασίες και 
τους διαγωνισμούς διαδικασία. 

Εκδίδει τα αναγκαία αντίγραφα μελετών - συμβάσεων 
κλπ., που είναι απαραίτητα για τηνπληρωμήτων δαπανών 
έργων και προμηθειών και αποστέλλει αυτά στη Δ/νση Οι¬ 
κονομικών Υπηρεσιών για τις περαιτέρω ενέργειες. 

Διενεργεί τις παραλαβές των έργων. Φροντίζει για την 
έκδοση των αποφάσεων , καταρτισμό των οικείων επι¬ 
τροπών , οργανώνειτις παραλαβές με πρόσκληση των με- 
λώντωνεπιτροπών, του επιβλέποντος καιτου εργολήπτη. 

Επιμελείται της σύνταξης υπογραφής και έγκρισης της 
τελικής δαπάνης του έργου προς τα αρμόδια όργανα και 
διεκπεραιώνει κάθε άλλη διοικητική διαδικασία εκκαθα- 
ρίσεως του έργου μέχρι της αποστολής του οικείου φα¬ 
κέλου στο αρχείο. 

Τηρείτο αρχείο των φακέλωντων έργων και προμηθειών 
με τη συνεργασία του επιβλέποντος κάθε έργου. 

β) Γ ραφείο Γ ραμματείας 

Τηρείτο πρωτόκολλο αλληλογραφίας. 

Διεκπεραιώνει την αλληλογραφία της Δ/νσης Τεχνικών 
Υπηρεσιών. 

Τηρείτο αρχείο της υπηρεσίας». 

Με την πιο πάνω τροποποίηση δεν προκαλείται δαπάνη 
σε βάρος του προϋπολογισμού του Δήμου καθόσον δεν 

συνιστώνται νέες θέσεις αλλά εξειδικεύονται οι ήδη 
υπάρχουσες θέσεις του Οργανισμού Εσωτερικής Υπηρε¬ 
σίας του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 4 Δεκεμβρίου 2001 

Με εντολή Γενικού Γραμματέα Περιφέρειας 
Ο Διευθυντής 

ΑΘΑΝΑΣΙΟΣ ΓΚΑΡΑΓΚΑΝΗΣ 

-♦- 

Αριθ. 23982 (5) 

Σύσταση Αμιγούς Επιχείρησης στο Δήμο Κοιλάδος Ν. Λά¬ 
ρισας με την επωνυμία «ΔΗΜΟΤΙΚΗ ΕΠΙΧΕΙΡΗΣΗ 
ΑΓΡΟΤΙΚΗΣ ΑΝΑΠΤΥΞΗΣ ΔΗΜΟΥ ΚΟΙΛΑΔΟΣ 
(Δ,Ε.ΑΓ.Α.Κ.). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις των άρθρων 277 - 284, 291 και 304 του 
Π.Δ. 410/95 (Δ.Κ.Κ). 

2. Τις διατάξεις του άρθρου 6 του Ν. 2503/97. 

3. Τις διατάξεις του άρθρου 1 παρ. 2α του Ν. 2469/97. 

4. Την αριθμ. 74/2001 απόφαση του Δημοτικού Συμ¬ 
βουλίου του Δήμου Κοιλάδος. 

5. Την από 10/2001 σχετική οικονομοτεχνική μελέτη. 

6. Την αριθμ. 2682/10.5.2001 (ΦΕΚ 597/τ.Β'/21.5.2001) 
απόφασή μας, παροχή Εξουσιοδότησης υπογραφής 
στον Προϊστάμενο της Διεύθυνσης Αυτοδιοίκησης και 
Αποκέντρωσης «Με εντολή Γενικού Γραμματέα Περι¬ 
φέρειας Θεσσαλίας», αποφασίζουμε: 

1) . Συστήνουμε Αμιγή Δημοτική Επιχείρηση στον Δήμο 
Κοιλάδος Ν. Λάρισας με την επωνυμία «ΔΗΜΟΤΙΚΗ ΕΠΙ¬ 
ΧΕΙΡΗΣΗ ΑΓΡΟΤΙΚΗΣ ΑΝΑΠΤΥΞΗΣ ΔΗΜΟΥ ΚΟΙΛΑΔΟΣ 
(Δ,Ε.ΑΓ.Α.Κ.)» ως Νομικό Πρόσωπο ιδιωτικού Δικαίου 

2) . Σκοποί της επιχείρησης είναι: 

1. Η προώθηση των τοπικών αναπτυξιακών καινοτόμων 
πρωτοβουλιών, η ανάπτυξη του ανθρώπινου δυναμικού, η 
διεύρυνση της τοπικής αγοράς εργασίας. 

2. Η εκμετάλλευση των υδάτινων πόρων του Δήμου Κοι¬ 
λάδας. 

3. Η οικονομική και κοινωνική περιφερειακή ανάπτυξη 
με παράλληλη περιβαλλοντική προστασία. 

4. Ανάδειξη του αναπτυξιακού ρόλου του κοινωνικού το¬ 
μέα της οικονομίας (ΟΤΑ, Συνεταιρισμών κ.λ.π.). 

5. Η συνεχής και αυτοδύναμη προώθηση της ενδογε¬ 
νούς ανάπτυξης της περιοχής με βάση τις τοπικές δυνα¬ 
τότητες και ιδιαιτερότητες. 

6. Η αξιοποίηση των φυσικών πόρων του Δήμου με στόχο 
την οικονομική ανάπτυξη της περιοχής. 

3) Η επιχείρηση διοικείται από επταμελές (7μελές) Διοι¬ 
κητικό Συμβούλιο το οποίο καθορίζεται μαζί με αναπλη¬ 
ρωτές του με απόφαση του Δημοτικού Συμβουλίου. Η 
σύνθεση του καθορίζεται ως εξής: 

- Τρεις είναι αιρετοί εκπρόσωποι του δήμου εκ των 
οποίων ο ένας προέρχεται από την μειοψηφία. 

- Ένας είναι εκπρόσωπος κοινωνικού φορέα της περιο¬ 
χής· 

- Τα υπόλοιπα μέλη είναι δημότες ή κάτοικοι του δήμου 
που έχουν πείρα ή γνώσεις σχετικές με το αντικείμενο της 
επιχείρησης. 

- Ένας είναι εκπρόσωπος των εργαζομένων στην επι¬ 


χείρηση αν αυτή απασχολεί περισσότερους από είκοσι 
εργαζόμενους. 

4) Η διάρκεια της επιχείρησης είναι εικοσαετής (20) από 
την δημοσίευση της συστατικής πράξης στην Εφημερίδα 
της Κυβερνήσεως. 

5) Έδρα της επιχείρησης είναι η έδρα του Δήμου Κοι¬ 
λάδας, ήτοι το Δ.Δ. Κοιλάδας. Οι χώροι που απαιτούνται 
για τα γραφεία και ο εξοπλισμός θα παραχωρηθούν από 
τον Δήμο. 

6) Το κεφάλαιο που εκχωρείται στην επιχείρηση είναι 
2.000.000 δρχ. και θα καλυφθεί από το προϋπολογισμό 
του Δήμου του έτους 2001. 

7) Πόροι της επιχείρησης είναι τα έσοδα από την άσκη¬ 
ση της δραστηριότητας της, τα έσοδα από την εκμετάλ¬ 
λευση του υδάτινου δυναμικού του Δήμου Κοιλάδας, οι 
πρόσοδοι από την περιουσία της, οι εθνικές ή κοινοτικές 
επιχορηγήσεις ή επιδοτήσεις, οι δωρεές, τα κληροδοτή¬ 
ματα, τα κέρδη από συμμετοχή της σε άλλους φορείς και 
κάθε άλλη νομική πρόσοδο. 

8) Η επιχείρηση διαλύεται: 

α) με απόφαση του δημοτικού συμβουλίου, με απόλυτη 
πλειοψηφίατων μελών του. 

β) όταν λήξει χωρίς να παραταθεί η διάρκεια της και 

γ) σε περίπτωση πτώχευσής της. 

Τη διάλυση της επιχείρησης ακολουθεί η εκκαθάριση. 
Εκτός από την περίπτωση της πτώχευσης, η εκκαθάριση 
γίνεται από εκκαθαριστές που ορίζονται από το Δημοτικό 
Συμβούλιο. 

9) Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, η διαχεί¬ 
ριση και εποπτεία της επιχείρησης διέπονται από τις σχε¬ 
τικές διατάξεις του Π.Δ. 410/95 και την αριθμ. 25027/ 
9.4.84 απόφαση του Υπουργού Εσωτερικών. 

Από τις διατάξεις της παρούσας απόφασης, προκαλεί- 
ται δαπάνη ύψους 2.000.000 δρχ. σε βάρος του προϋπο¬ 
λογισμού του Δήμου Κοιλάδος και έχει εγγράφει σχετική 
πίστωση στον προϋπολογισμό του Δήμου για το οικονο¬ 
μικό έτος 2001 στον αντίστοιχο Κ.Α. 75/161.9 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Λάρισα, 26 Νοεμβρίου 2001 

Με εντολή Γ ενικού Γ ραμματέα Περιφέρειας 
Ο Διευθυντής 
Ζ. ΛΙΟΥΠΑΣ 

-♦- 

Αριθ. 41.907 (6) 

Συγχώνευση των Α', Β', Γ, Δ', Δημοτικών Παιδικών Σταθ¬ 
μών Πολίχνης σε ενιαίο νομικό πρόσωπο με την επω¬ 
νυμία «Δημοτικοί Παιδικοί Σταθμοί» στο δήμο Πολί¬ 
χνης του Νομού Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/1995 
(Δ.Κ.Κ.) σε συνδυασμό με τη διάταξη της παρ. 1 του άρ¬ 
θρου 12τουΝ. 2880/2001. 

2. Τις διατάξεις της παρ. 6του άρθρου 10Ν. 2503/1997. 

3. Τις αριθ. 41.078/1997, 41.077/1997, 21.194/1998 και 
34.442/2001 αποφάσεις μας που αφορούσαν τη σύσταση 
του Α' Δημοτικού Παιδικού Σταθμού Πολίχνης, του Β’ Δη- 

μοτικού Παιδικού Σταθμούς Πολίχνης, Γ Δημοτικού Παι¬ 
δικού Σταθμού Πολίχνης, Δ’ Δημοτικού Παιδικού Σταθμού 
Πολίχνης που δημοσιεύθηκαν στα Φ.Ε.Κ. 10/Β/19.1.1998 
και 334/Β/8.4.1998 και 1535/Β/16.11.2001. 

4. Την αριθ. 416/2001 απόφαση του δημοτικού συμβου¬ 
λίου Πολίχνης που αφοράτη συγχώνευση του Α', Β', Γ, Δ', 
Δημοτικών Παιδικών Σταθμών σε ενιαίο νομικό πρόσωπο 
με την επωνυμία «Δημοτικοί Παιδικοί Σταθμοί» στο δήμο 
Πολίχνης. 

5. Την αριθ. 5.631/26.7.2000 απόφαση του Γενικού 
Γραμματέα Περιφέρειας Κεντρικής Μακεδονίας (Φ.Ε.Κ 
1339Β, περί ορισμού εισηγητών και μεταβίβαση εξουσίας 
υπογραφής εγγράφων και άλλων πράξεων στο Γ ενικό Δι¬ 
ευθυντή, στους προϊσταμένους Διευθύνσεων και προϊ¬ 
σταμένους Τμημάτων και Γραφείων των Υπηρεσιών της 
Περιφέρειας, αποφασίζουμε: 

1. Συστήνουμε στο Δήμο Πολίχνης του Νομού Θεσσα¬ 
λονίκης ίδιο νομικό πρόσωπο, μετά από συγχώνευση των 
ήδη υπαρχόντων Α', Β', Γ, Δ', Δημοτικών Παιδικών Σταθ¬ 
μών και Δημοτικού Παιδικού Σταθμού Νέας Κρήνης, με 
την επωνυμία «ΔΗΜΟΤΙΚΟΙ ΠΑΙΔΙΚΟΙ ΣΤΑΘΜΟΙ ΠΟΛΙ¬ 
ΧΝΗΣ» , διεπόμενο από τις διατάξεις του άρθρου 203 του 
Δημοτικού και Κοινοτικού Κώδικα (Π. Δ/γμα410/95). 

Στο συνιστώμενο νομικό πρόσωπο θα λειτουργούν τέσ¬ 
σερα παραρτήματα: Παράρτημα Α' Παιδικού Σταθμού, 
Παράρτημα Β' Παιδικού Σταθμού, Παράρτημα Γ Παιδι¬ 
κού Σταθμού και Παράρτημα Δ' Παιδικού Σταθμού. 

2. Σκοπός του νομικού προσώπου είναι η καθημερινή 
φύλαξη, φροντίδα, ημερήσια διατροφή, διαπαιδαγώγηση 
και ψυχαγωγία νηπίων εργαζομένων γονέων, η πολύ- 
πλευρή νοητική, συναισθηματική, κοινωνική, ψυχοσωμα¬ 
τική ανάπτυξη των παιδιών και η προπαρασκευή τους για 
τη φυσική μετάβασή τους από την οικογενειακή ζωή στο 
σχολικό περιβάλλον. 

3. Πόροι του νομικού προσώπου είναι οι: 

α) Ετήσια επιχορήγηση του Δήμου ύψους 8.000.000 
δρχ. τουλάχιστον, αναπροσαρμοζόμενη κάθε φορά ανά¬ 
λογα με τις ανάγκες του νομικού προσώπου. 

β) Επιχορήγηση και κάθε άλλη παροχή του Κράτους εί¬ 
τε απ’ ευθείας προς το νομικό πρόσωπο, είτε προς το Δή¬ 
μο Πολίχνης για το νομικό πρόσωπο, 

γ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

δ) Έσοδα από το αντίτιμο πραγμάτων ή υπηρεσιών που 
παρέχονται από το νομικό πρόσωπο. 

ε) Πρόσοδοι από την περιουσία του. 

στ) Κάθε άλλη νόμιμη πρόσοδος. 

4. Έδρα του νομικού προσώπου είναι ο Δήμος Πολίχνης 

5. Περιουσία του νομικού προσώπου είναι το σύνολο 
της κινητής και ακίνητης περιουσίας των καταργούμενων 
νομικών προσώπων. 

6. Το νομικό πρόσωπο διοικείται από διοικητικό συμ¬ 
βούλιο σύμφωνα με τις διατάξεις της παραγράφου 3 του 
άρθρου 203 του Δημοτικού και Κοινοτικού Κώδικα ( Π.Δ. 
410/1995) καιτωνάρθρων3και4τηςαριθ. Π2β/2827/17- 
7-1997 (ΦΕΚ 637, τ. Β') απόφασης του Υπουργού Εσωτε¬ 
ρικών Δημόσιας Διοίκησης και Αποκέντρωσης. 

7. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Διοικητι¬ 
κού Συμβουλίου και όταν αυτός κωλύεται από τον αντι¬ 
πρόεδρο. 

8. Από τη δημοσίευση της παρούσας απόφασης για την 
συγχώνευση στην εφημερίδα της Κυβέρνησης το νέο νο¬ 


μικό πρόσωπο, στο οποίο συγχωνεύθηκαν υποκαθίσταται 
αυτοδικαίως και χωρίς καμία άλλη διατύπωση, σε όλα εν 
γένει τα δικαιώματα και τις υποχρεώσεις των συγχωνευ- 
θέντων νομικών προσώπων εξομοιούμενο με καθολικό 
διάδοχο το δε προσωπικό εντάσσεται αυτόματα στο συ- 
νιστώμενο πρόσωπο. 

9. Κάλυψη δαπάνης: Από την παρούσα απόφαση προ- 
καλείται δαπάνη ύψους 8.000.000 δρχ. γιατοτρέχονέτος 
προσαρμοζόμενο ανάλογα για καθένα από τα επόμενα 
οικονομικά έτη, η οποία θα βαρύνει τον Κ.Α. 211.9η του 
προϋπολογισμού του οικονομικού έτους 2001 του δήμου 
Πολίχνης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 28 Νοεμβρίου 2001 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

-♦- 

Αριθ. 25.948 (7) 

Σύσταση δημοτικού νομικού προσώπου με την επωνυμία 
«ΔΗΜΟΤΙΚΟ ΑΘΛΗΤΙΚΟ ΚΕΝΤΡΟ ΠΟΛΙΧΝΗΣ» στο 
δήμο Πολίχνης του Νομού Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 14 του νόμου 2880/2001 
(Φ.Ε.Κ. 9/Α 30.1.2001) «Πρόγραμμα ΠΟΛΙΤΕΙΑ για τη με¬ 
ταρρύθμιση και τον εκσυγχρονισμό της Δημόσιας Διοίκη¬ 
σης και άλλες διατάξεις». 

2. Τις διατάξεις του άρθρου 203 του Δ.Κ.Κ. (Π.Δ. 
410/1995). 

3. Τις διατάξεις της παρ. 10 του άρθρου 6 του 
Ν.2503/1997 (ΦΕΚ 107/Α/1997). 

4. Την αριθ. 19750/1998 Κοινή Υπουργική Απόφαση των 
Υπουργών Εσωτερικών Δημόσιας Διοίκησης και Αποκέ¬ 
ντρωσης , Οικονομικών και Πολιτισμού με θέμα «Μεταβί¬ 
βαση αρμοδιοτήτων με τον Ν. 2503/1997 αρ.ΙΟτωνεπο- 
πτευομένων Ν.Π.Δ.Δ. Γυμναστηρίων» με την οποία κατα¬ 
τάχθηκε το Δ.Γ. Πολίχνης ως δημοτικής σημασίας 
Ν.Π.Δ.Δ. 

5. Την αριθ. 171/2001 απόφαση του Δημοτικού Συμβου¬ 
λίου Πολίχνης με την οποία συστήνεται το ανωτέρω νομι¬ 
κό πρόσωπο. 

6. Την αριθμ. 5.631/26.7.2000 (ΦΕΚ 1339Β) απόφαση 
του Γ ενικού Γ ραμματέα Περιφέρειας Κεντρικής Μακεδο¬ 
νίας με την οποία μεταβιβάζεται το δικαίωμα υπογραφής 
με εντολή του στον Γενικό Διευθυντή Περιφέρειας, απο¬ 
φασίζουμε: 

1. Συστήνουμε δημοτικό νομικό πρόσωπο με την επω¬ 
νυμία «ΔΗΜΟΤΙΚΟ ΑΘΛΗΤΙΚΟ ΚΕΝΤΡΟ ΠΟΛΙΧΝΗΣ» στο 
δήμο Πολίχνης του Νομού Θεσσαλονίκης. 

2. Σκοποί του Δημοτικού Αθλητικού Κέντρου Πολίχνης 
είναι: 

α) Η υποστήριξη και λειτουργία του μαζικού αθλητι¬ 
σμού. 

β) Η υποστήριξη και λειτουργία του σωματειακού αθλη¬ 
τισμού. 

γ) Η υποστήριξη και λειτουργία του σχολικού αθλητι¬ 
σμού και όλων των βαθμιδών, όπως πανεπιστημιακού, 
στρατιωτικού, εργοστασιακού αθλητισμού. 

δ) Η υποστήριξη ψυχαγωγικών πολιτιστικών επιστημο¬ 
νικών, συνεδριακών εκδηλώσεων διεθνούς, εθνικού, πε¬ 
ριφερειακού, νομαρχιακού επιπέδου καθώς και τοπικών 
φορέων και ατόμων με ειδικές ανάγκες. 

ε) Η υποστήριξη προγραμμάτων της Γενικής Γραμμα¬ 
τείας Αθλητισμού Δήμων και Κοινοτήτων 

3. Πόροι του νομικού προσώπου είναι: 

α) Η ετήσια επιχορήγηση του Υπουργείου Εσωτερικών, 
Δημόσιας Διοίκησης και Αποκέντρωσης. 

β) Η ετήσια επιχορήγηση του δήμου Πολίχνης, ύψους 
20.000.000 δρχ. τουλάχιστον. 

γ) Έκτακτες επιχορηγήσεις του δήμου ή άλλων φορέων 
του δημοσίου. 

δ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

ε) Έσοδα από το αντίτιμο των παρεχομένων πραγμάτων 
ή υπηρεσιών. 

στ) Π ρόσοδοι από την περιουσία του. 

ζ) Κάθε άλλη νόμιμη πρόσοδος. 

4. Περιουσία του νομικού προσώπου: 

Η κυριότητα και κάθε άλλο εμπράγματο δικαίωμα επί κι¬ 
νητών και ακινήτων του Δημοσίου, τα οποία χρησιμοποι¬ 
ούνταν από το (πρώην) Δ. Γ. Πολίχνης για την εκπλήρωση 
του σκοπού του, μεταβιβάζονται στο συνιστώμενο νομικό 
πρόσωπο χωρίς αντάλλαγμα, με την επιφύλαξη των περί 
κληρονομιών, κληροδοσιών και δωρεών διατάξεων. 

5. Το νομικό πρόσωπο διοικείται από διοικητικό συμ¬ 
βούλιο σύμφωνα με τις διατάξεις της παραγράφου 3 του 
άρθρου 203 του Δημοτικού και Κοινοτικού Κώδικα (Π.Δ. 
410/1995). 

6. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον πρόεδρο του διοικητι¬ 
κού συμβουλίου και όταν αυτός κωλύεται από τον αντι¬ 
πρόεδρο. 

7. Κάλυψη δαπάνης: Από τις διατάξεις της απόφασης 
αυτής προκαλείται ετήσια δαπάνη σε βάρος του προϋπο¬ 
λογισμού του δήμου Πολίχνης του τρέχοντος έτους 2001 
και των επομένων οικονομικών ετών ύψους 20.000.000 
δρχ. τουλάχιστον. Η σχετική πίστωση γράφηκε στον Κ.Α. 
175/31.1 β του προϋπολογισμού του δήμου. 

Η απόφαση μας αυτή να δημοσιευθεί στην Εφημερίδα 
της Κυβερνήσεως. 

Θεσσαλονίκη, 30 Νοεμβρίου 2001 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

-Φ- 

Αριθ. 9203+7433 (8) 

Επικύρωση της 21/2001 απόφασης τροποποίησης του 
Ο.Ε.Υ. της Δημοτικής Βιβλιοθήκης Άμφισσας Ν. Φωκί¬ 
δας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1) Τις διατάξεις του άρθρου 12τουΝ. 1188/81, όπως αυ¬ 
τό αντικαταστάθηκε με το άρθρο 8 παρ. 5 του Ν. 2307/95. 

2) Την 21/2001 απόφαση του Διοικητικού Συμβουλίου 
της Δημοτικής Βιβλιοθήκης Άμφισσας. 

3) Την 238/2001 απόφαση του Δημοτικού Συμβουλίου 
Άμφισσας. 


4) Την 36/8.11.2001 σύμφωνη γνωμοδότηση του Υπη¬ 
ρεσιακού - Πειθαρχικού Συμβουλίου υπαλλήλων Ο.Τ.Α. Ν. 
Φωκίδας του άρθρου 5 του Ν. 1188/81, όπως τροποποιή¬ 
θηκε με το άρθρο 8 παρ. 4 του Ν. 2307/95. 

5) Την 5921/9.9.97 (ΦΕΚ 832/Β/97) απόφαση του Γενι¬ 
κού Γ ραμματέα Περιφέρειας Στερεάς Ελλάδας περί «με¬ 
ταβίβασης δικαιώματος υπογραφής με εντολή του...». 

6. Όλα τα στοιχεία του φακέλου, αποφασίζουμε: 

Επικυρώνουμε την 21/2001 απόφαση του Διοικητικού 
Συμβουλίου της Δημοτικής Βιβλιοθήκης, η οποία εγκρί- 
θηκε με την 238/2001 απόφαση του Δημοτικού Συμβου¬ 
λίου Άμφισσας και αφορά την τροποποίηση του Οργανι¬ 
σμού Εσωτερικής Υπηρεσίας (Ο.Ε.Υ.) της Δημοτικής Βι¬ 
βλιοθήκης Άμφισσας, που διαμορφώνεται ως εξής: 

Ο.Ε.Υ. 

1. Κλάδος ΤΕ1 Βιβλιοθηκονόμων 

μια (1) θέση με βαθμούς Δ'-Α' 

2. Κλάδος ΔΕΙ Διοικητικού 

μια (1) θέση με βαθμούς Δ'-Α'. 

Η δαπάνη που θα απαιτηθεί για το έτος 2002 θα καλυ¬ 
φθεί από την επιχορήγηση του Δήμου Άμφισσας και ανέρ¬ 
χεται στο ποσό των 100.000.000 δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άμφισσα, 26 Νοεμβρίου 2001 

Με εντολή ΓενικούΓραμματέα Περιφέρειας 
Ο Διευθυντής κ.α.α. 

ΙΩΑΝΝΗΣ Κ. ΓΚΟΛΦΗΣ 

-Φ- 

Αριθ. 1445 (9) 

Σύσταση - συγκρότηση πρωτοβάθμιου Υπηρεσιακού 
Συμβουλίου της Ν.Α. Ημαθίας. 

Ο ΝΟΜΑΡΧΗΣ ΗΜΑΘΙΑΣ 

Έχοντας υπόψη: 

1. Τις διατάξεις: 

α) Της παρ. Ιγτου άρθρου 158τωνπαρ.3 και 4 του άρ¬ 
θρου 159 των παρ. 2,4 και 5 του άρθρου 160 της παρ. 2 
του άρθρου 161του άρθρου 162 καιτωνπαρ.2,3και5του 
άρθρου 163 Υ.Κ. και των παρ.9 και 17 του άρθρου του Ν. 
2683/1999 (ΦΕΚ 19/Α'). 

β) Των άρθρων 36 παρ.1 και 43 του Π.Δ/τος 410/1988 
(ΦΕΚ 191 /Α') και της παραγράφου Β4του άρθρου 40 του 
Ν.1884/1990 (ΦΕΚ81/Α'). 

γ) Του άρθρου 27 του Ν.2081/1992 (ΦΕΚ 154/Α') με το 
οποίο προστέθηκε άρθρο 29Α στο Ν. 1558/1985 (ΦΕΚ 
137/Α). 

δ) Του Π.Δ. 30/96 «Κώδικας Νομαρχιακής Αυτοδιοί¬ 
κησης». 

ε) Τον Εσωτερικό Οργανισμό Οργάνωσης και Λει¬ 
τουργίας της Ν.Α. Ημαθίας (ΦΕΚ364/τ.Β'/4.5.1995). 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολογι¬ 
σμού της Ν.Α. Ημαθίας (ΝΠΔΔ) ούτε του κρατικού προϋ¬ 
πολογισμού γιατί με την παρούσα σύσταση δεν μεταβάλ¬ 
λεται ο αριθμός των μελών του υφισταμένου κατά την 
έναρξη ισχύος του Ν.2683/1999 Υπηρεσιακού Συμβου¬ 
λίου, αποφασίζουμε: 

1) Συγκροτούμε πενταμελές Υπηρεσιακό Συμβούλιο 
αρμόδιο για όλο το προσωπικό της Ν.Α. Ημαθίας 

(Ν.Π.Δ.Δ.), πλην των υπαλλήλων με βαθμό γενικού διευ¬ 
θυντή , ως εξής: 

α. Τρεις (3) μονίμους υπαλλήλους με βαθμό Διευθυντή 
από αυτούς που υπάγονται στην αρμοδιότητα του Υπη¬ 
ρεσιακού Συμβουλίου και υπηρετούν στην έδρα του Υπη¬ 
ρεσιακού Συμβουλίου. 

β. Δύο (2) αιρετούς εκπροσώπους των υπαλλήλων με 
βαθμό τουλάχιστον Α' με τους αναπληρωτές τους. 

2) Τα υπό στοιχεία α μέλη της προηγούμενης παραγρά¬ 
φου ορίζονται από τον οικείο Νομάρχη. Κατά την πρώτη 
συγκρότηση τα ανωτέρω μέλη ορίζονται από το Νομάρχη 
σύμφωνα με τις διατάξεις της παραγράφου 9 του άρθρου 
δεύτερου Ν. 2683/1999. 

3) Με την απόφαση του ορισμού των μελών των Υπηρε¬ 
σιακών Συμβουλίων ορίζεται ως πρόεδρος ένα από τα τα¬ 
κτικά μέλη του Υπηρεσιακού Συμβουλίου με αναπληρωτή 
του επίσης ένα από τα τακτικά μέλη. Αναπληρωτές των 
δύο άλλων τακτικών μελών ορίζονται μόνιμοι υπάλληλοι 
με βαθμό διευθυντή από αυτούς που υπάγονται στην αρ¬ 
μοδιότητα του υπηρεσιακού συμβουλίου και υπηρετούν 
στην έδρα του. Κατά την πρώτη εφαρμογή τα ανωτέρω 
δύο αναπληρωματικά μέλη ορίζονται σύμφωνα με την 
παρ. 9 του άρθρου δευτέρου του Ν.2683/1999. Στην πε¬ 
ρίπτωση που προεδρεύει ο αναπληρωτής του προέδρου 
θα συμμετέχει ωςτακτικό μέλος ο αναπληρωτήςτου προ- 
εδρεύοντος. 

4) Η θητεία των μελών του Υπηρεσιακού Συμβουλίου εί¬ 
ναι διετής. Κατά την πρώτη εφαρμογή του νόμου αυτού η 
θητεία των μελών του Υπηρεσιακού Συμβουλίου λήγει 
στις 31.12.2000. 


5) Κατά την πρώτη συγκρότηση του πρωτοβάθμιου 
Υπηρεσιακού Συμβουλίου ως αιρετοί εκπρόσωποι των 
υπαλλήλων ορίζονται οι εκπρόσωποι που αναδείχθηκαν 
από τις εκλογές για να αποτελέσουν μέλη του από 
1.1.1999 υφιστάμενου Υπηρεσιακού Συμβουλίου. Όταν 
το Υπηρεσιακό Συμβούλιο κρίνει θέματα προσωπικού με 
σχέση εργασίας ιδιωτικού δικαίου αντί των δύο αιρετών 
εκπροσώπων των μονίμων υπαλλήλων μετέχουν δύο αι¬ 
ρετοί εκπρόσωποι του προσωπικού με σύμβαση εργα¬ 
σίας ιδιωτικού δικαίου αορίστου χρόνου. 

6) Έως τη συγκρότηση και λειτουργία του νέου Υπηρε¬ 
σιακού Συμβουλίου εξακολουθεί να λειτουργεί το κατά 
την έναρξη ισχύος του Ν.2683/1999 υφιστάμενο, με επι¬ 
φύλαξη των διατάξεων της παρ. 15 του άρθρου δευτέρου 
του ίδιου νόμου. 

7) Οι υποθέσεις που εκκρεμούν στο υφιστάμενο Υπηρε¬ 
σιακό Συμβούλιο πλην των αναφερομένων στην παρ. 15 
του άρθρου δεύτερου του Ν.2683/1999 και οι οποίες δεν 
θα έχουν κριθείαπ’αυτό, μέχρι τον ορισμό των μελώντου 
νέου Υπηρεσιακού Συμβουλίου , κρίνονται από το Υπηρε¬ 
σιακό Συμβούλιο που συγκροτείται με την απόφαση αυ¬ 
τή χωρίς να απαιτείται νέα παραπομπή των υποθέσεων 
αυτών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βέροια, 5 Απριλίου 2001 

Ο Νομάρχης 
ΓΙΑΝΝΗΣ ΣΠΑΡΤΣΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΟΡ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θ ΐ. 0 Γ 
β-ΓΠ3ίΙ: \Λ/θθΓη33ΐΘΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031)423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041) 597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιιό) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 


Σε μορφή Οϋ: 



Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩβ παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 θυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Από το ΙηΙειτιεί 

Τεύχος Κ.Α.Ε. Προϋπολογισμού Κ.Α.Ε. εσόδου Κ.Α.Ε. Προϋπολογισμού Κ.Α.Ε. εσόδου 

2531_υπέρ ΤΑΠΕΤ 3512_2531_υπέρ ΤΑΠΕΤ 3512 



δρχ- 

βυτο 

δρχ- 

Θυτο 

δρχ- 

θυτο 

δρχ- 

θυτο 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυτο) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φρο¬ 
ντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίβιτιβΐ, με την καταβολή των αντί¬ 
στοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























